ബ്രേക്ക്ഫാസ്റ്റ് സിഎംഇ പുനരാരംഭിച്ചു കൊച്ചി: വിപിഎസ് ലേക്ഷോര് ആശുപത്രിയില് പ്രതിമാസ കണ്ടിന്യൂയിംഗ് മെഡിക്കല് എഡ്യുക്കേഷന് സിഎംഇ സെമിനാര് ബ്രേക്ക്ഫാസ്റ്റ് സിഎംഇ പുനരാരംഭിച്ചു. ഇന്ട്രൊഡ്യൂസിംഗ് കോസ്മെറ്റിക് ഗൈനക്കോളജി എന്ന വിഷയത്തില് ആശുപത്രി ഓഡിറ്റോറിയത്തില് നടന്ന സെമിനാര് സിഇഒ എസ്.കെ. അബ്ദുള്ള ഉദ്ഘാടനം ചെയ്തു. കോസ്മെറ്റിക് ഗൈനക്കോളജി വിഭാഗം കണ്സള്ട്ടന്റ് ഡോ. അനിത മണി അധ്യക്ഷത വഹിച്ചു. കോവിഡിനെത്തുടര്ന്ന് ഒരു വര്ഷമായി സെമിനാര് നിര്ത്തിവച്ചിരിക്കുകയായിരുന്നു. കോസ്മെറ്റിക്ക് ഗൈനക്കോളജി എന്ന വിഷയത്തില് ഡോ. അനിത മണിയും ശരീരഭാരം കുറയ്ക്കുന്നതിനാവശ്യമായ ഭക്ഷണ ക്രമീകരണങ്ങളെക്കുറിച്ച് ചീഫ് ഡയറ്റീഷ്യന് മഞ്ജു പി. ജോര്ജും സംസാരിച്ചു.